b'\n_START_ARTICLE_\nClaqueta\n_START_SECTION_\nOrigen\n_START_PARAGRAPH_\nA principis de segle XX, en una data concreta desconeguda, F. W. Thiring, director i productor, (pare de l\'actor Frank Thring), va crear el que anomenar\xc3\xadem com la primera claqueta. F. W. Thiring, ser el director d\'Efftee Studios, a Melbourne, Austr\xc3\xa0lia. No obstant aix\xc3\xb2, la data de la fundaci\xc3\xb3 d\'Efftee no suposa l\'inici de la participaci\xc3\xb3 de F.W. Thring en la ind\xc3\xbastria. Penseu en l\'inici de la ind\xc3\xbastria cinematogr\xc3\xa0fica australiana, amb "The Story of the Kelly Gang" de 1906, que va ser la primera pel\xc2\xb7l\xc3\xadcula narrativa de llargmetratges del m\xc3\xb3n. El director d\'aquesta pel\xc2\xb7l\xc3\xadcula, Charles Tait, es va associar amb J. C. Williamson. La productora de l\'ex, J. & N. Tait, es va fusionar amb la J.C. Williamson Film Company, i \xc3\xa9s llavors quan F.W. Thring va ser director gerent de J.C. Williamson Films el 1918. No obstant aix\xc3\xb2, en aquest apartat F.W Thiring \xc3\xa9s especialment conegut per crear la primera claqueta, que consistia en dos pals allargats de fusta amb els que es donava un cop fort, amb l\xe2\x80\x99objectiu de facilitar la sincronitzaci\xc3\xb3 entre el so i la imatge a la postproducci\xc3\xb3, ja que el cop entre els pals era un moment f\xc3\xa0cilment identificable. De forma paral\xc2\xb7lela a l\xe2\x80\x99\xc3\xbas d\xe2\x80\x99aquests pals, s\xe2\x80\x99utilitzava una pissarra tamb\xc3\xa9 de fusta on s\xe2\x80\x99escrivien detalls sobre el que s\xe2\x80\x99estava gravant en el moment, fins que als anys 20 Leon M. Leon, un pioner enginyer del so, va decidir unir aquests dos invents (primer amb cinta i despr\xc3\xa9s amb claus), apareixent aix\xc3\xad ja una claqueta molt m\xc3\xa9s semblant a la de l\xe2\x80\x99imaginari col\xc2\xb7lectiu actual. Durant molts anys s\xe2\x80\x99ha anat millorant el sistema, sobretot a partir d\'ampliar la informaci\xc3\xb3 que s\xe2\x80\x99escrivia a la pissarra i millorant el material de fabricaci\xc3\xb3 de les claquetes, popularitzant-se aix\xc3\xad les de cristall acr\xc3\xadlic transl\xc3\xbacid perqu\xc3\xa8 la c\xc3\xa0mera pogu\xc3\xa9s enregistrar b\xc3\xa9 el que s\xe2\x80\x99escrivia, el qual resultava bastant dif\xc3\xadcil en segons quines escenes d\xe2\x80\x99il\xc2\xb7luminaci\xc3\xb3 especial i obligava a fer \xc3\xbas de claquetes molt grans, com la de la figura.\n_START_SECTION_\nLa claqueta electr\xc3\xb2nica\n_START_PARAGRAPH_\nL\'origen de les claquetes electr\xc3\xb2niques est\xc3\xa0 en la creaci\xc3\xb3 a l\'any 2001 d\'un sistema digital per part de Matthew L. Davies que, amb algunes modificacions, encara avui es continua utilitzant per la gran millora que aporta en el proc\xc3\xa9s de sincronitzaci\xc3\xb3 entre la imatge i el so. Les grans novetats que ha portat la claqueta electr\xc3\xb2nica s\xc3\xb3n les seg\xc3\xbcents. La primera \xc3\xa9s la pres\xc3\xa8ncia d\'un panell digital en qu\xc3\xa8 apareix un codi de temps per facilitar la sincronitzaci\xc3\xb3 amb les c\xc3\xa0meres. La segona \xc3\xa9s la creaci\xc3\xb3 d\'una tecnologia dissenyada per a la creaci\xc3\xb3 d\'aquest codi de temps com\xc3\xba per sincronitzar la claqueta amb les c\xc3\xa0meres. Just despr\xc3\xa9s del \xe2\x80\x9cclak\xe2\x80\x9d el codi de temps es congela durant uns instants per tot seguit, mostrar en pantalla la data de gravaci\xc3\xb3 de la escena. L\xe2\x80\x99objectiu de tot aix\xc3\xb2 \xc3\xa9s una m\xc3\xa9s r\xc3\xa0pida localitzaci\xc3\xb3 de la escena desitjada durant la fase de muntatge o edici\xc3\xb3. Un afegit interessant per facilitar el treball a l\'equip \xc3\xa9s la tecnologia Timecode Buddy, que utilitza la connectivitat Wi-Fi per donar acc\xc3\xa9s simult\xc3\xa0niament al codi de temps a tots aquells que ho necessiten durant la gravaci\xc3\xb3. Una de les companyies amb major pres\xc3\xa8ncia al mercat de les claquetes electr\xc3\xb2niques \xc3\xa9s Denecke.'